Artroza afectează cel mai frecvent mâinile, șoldurile, genunchii, coloana cervicală și lombară. La nivelul mâinilor cel mai frecvent sunt interesate articulațiile degetelor dinspre unghie și cele mijlocii ale degetelor, precum și articulația dintre degetul mare și mâna. Spre deosebire de artrita reumatoidă care afectează de regulă articulațiile simetric, în artroză articulațiile pot fi afectate asimetric, de exemplu doar genunchiul stâng și nu și cel drept.